Omnibus Christianis præsentibus et futuris, notum fore cupimus, quod quidam vir illustrissimus Nantelmus nomine, laudantibus Humberto comite et Vuidone Genevensi episcopo, construxit ecclesiam, ad honorem Sanctæ Dei Genitricis Mariæ, in allodio quod dedit ei comes Humbertus in loco qui nunc Bellævalles dicitur, qui supra villam Boggarum quæ Scola nuncupatur situs est, quem assensu supra dictorum Comitis et Episcopi, Beato Petro Gigniacensi tradidit, et congruas atque utiles officinas, ad serviendum Domino, et monastice vivendum ibidem instituit. Huic itaque loco, vel ecclesiæ, et habitatoribus ejus, de rebus propriis, et possessionibus, diversis in locis plurimum largitus est. In Boggis, decimas ecclesiasticas ad integrum, et honores quos tenebant Pontius et Joscellinus presbyteri, in villa quæ Esparniacus dicitur, mansum unum super Rupem, ad Lietheras campum unum, ad Fontenilum pratum unum, et campum unum, in colle contaminam unam, de manso Curtinæ octavam partem, quam tenebant Willermus et Durandus fratres, apud Scholam graneam unam eum adjacente ortu, præterea terram de Salice sicut rivus eam dividit, et ab ipsa terra omnes valles a fluvio, usque ad Alpem clusam, a vertice secunda montis mini, sicut aquæ dependent, versus vallem per Saltum Andreæ, usque ad magnam rupem, super Yrindinariam, sicut pendet versus vallem, et totam Alpem Alminam, cum omnibus appenditiis suis, apud Castellarium molendinum unum, ad Motam mansum unum. Item in Scola illam partem decimarum quam tenuit Burno de Arnis, apud Rotas tertiam partem decimarum, ultra fluvium Cheran tertiam partem similiter. Item Mabos fratrum, novem bissellos fabarum censales in Savoia, Apud vallem quæ Crosa dicitur: dimidium mansum, quam tenebat Bernardus Andreæ, apud Sanctum Johannem, vineam unam et curtile unum. Item possessionem quandam, quam emit a tribus sororibus Girardi, Apud Alodia vineam unam juxta Bernardi domum, ibidem terram quam emit ab Emena de Mediolano, in loco qui vocatur Cantat-Merulus duas canaverias, decimam et tredecimam de propriis laboribus, tam in vino quam in annona, In Milleriis mansum unum quem tenebat a Conone Maurianensi episcopo laudante eodem. Apud Voltas clausum unum vinearum, cum terra appendente eidem. Hæc dedit vir prædictus Nantelmus domui Dei et beatæ Mariæ, quæ sita est in Bellis vallibus, et habitatoribus ipsius loci, tam præsentibus quam futuris, pro remissione peccatorum suorum, pro remedio animæ patris sui Guilfredi et matris suæ. Item benevolentiæ suæ exhortationibus, dedit præfatæ ecclesiæ Amblardus, dimidium mansum prope rupem, Witfredus nepos ejus tertiam partem decimarum suarum, ab Histrione fluvio, usque ad Cheran, quod censum ecclesiarum duarum Castellarii scilicet, et Mothæ Æmma decimam quam apud Compostam et Dulciacum tenebat Vuillermus, ad Sanctam Redegundam duas partes decimarum unius mansi. Ipse nobilis comes Humbertus piscationis unum diem omni septimana donavit, in lacu Arvorum, Banni infractum, et legem de omni foris facto, quod facient homines Sanctæ Mariæ; verbi gratia, si homo Sanctæ Mariæ firmaverit duellum, et ceciderit, Monachi habebunt legem; item emendationem victi sui hominis, si percusserit aliquem, vel fecerit alicui quod non decet, percusso de injuria rectum faciet, et Priori legem, quam solebat dare, homo Sanctæ Mariæ dabit, vel quicumque alius de suo allodio, idem de Consulari Fisco dedissent, vel daturi essent. Laudavit ut omni tempore, sicut liberum et proprium allodium, præfata ecclesia, et habitatores illius possiderent jure perpetuo, et in silva super Voltas, pascuare, ad Dominicos porcos, et materiam ad faciendum Dominicum clausum, quod est apud Voltas, et ad cellarium et torculare idem. Actum est hoc in eadem ecclesia dum consecraretur a catholicis viris, Bosone Tarantasiensi Archiepiscopo, et Bosone Augustensi episcopo, necnon Conone Maurianensi pontifice, qui peractis missis, cum gradum ligneum qui ad hoc officium diligenter et eminenter ante monasterium fuerat præparatus, pariter ascendissent videlicet ut ex eo populo, qui ex diversis partibus, ad consecrationis benedictionem multus confluxerat, verbum Domini et Salutis monita loquerentur, coram omnibus; hanc donationem confirmaverunt, et quicumque super his, quæ in ea continentur, vim aut injuriam deinceps monachis, vel habitatoribus ipsius loci facere violentiam, aut insuper scriptam donationem violare.